钦定古今图书集成/理学汇编/学行典/第175卷 > 蔡干庵
## 钦定古今图书集成/理学汇编/学行典/第175卷 > 蔡干庵

按《德安府志》：“蔡干庵逸其名，以理学称，郡人皆严惮
之。读书郊外之广心堂，孑处无侣，适积雪累日，杨方
伯芷往踪之，雪深三尺，户无人踪，正裾危坐，自若也。
止一女将字，有以筐篚赠者，俱却不受。及刲羊在门，
手持竹板，始呼女出，命叩首者五，谕之曰：‘第一孝公
姑，次佐夫子，次则和妯娌，慈家人勤纺绩装奁具此
矣。如其不率，家法不汝贷也’。”至今称干庵先生。